CELEX: 
Language: bg
Date: 2019-11-06 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за определяне на правила за прилагане на член 10 от Регламент (ЕС) 2019/1242 на Европейския парламент и на Съвета по отношение на събирането на определени данни

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 6.11.2019 година
            
            
               за определяне на правила за прилагане на член 10 от Регламент (ЕС) 2019/1242 на Европейския парламент и на Съвета по отношение на събирането на определени данни
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) 2019/1242 на Европейския парламент и на Съвета от 20 юни 2019 г. за определяне на стандарти за емисиите на CO2 от нови тежкотоварни превозни средства и за изменение на регламенти (ЕО) № 595/2009 и (ЕС) 2018/956 на Европейския парламент и на Съвета и на Директива 96/53/ЕО
                  1
                на Съвета, и по-специално член 10 от него,
            
            
               като има предвид, че:
            
            
                
            
            
               (1)С цел да се създаде методика за оценяване на изпълнението на условията, при които се определят еталонните емисии на CO2 („методиката“), е целесъобразно Комисията да има достъп до определени данни, предоставяни на производителите, когато се работи със симулационния инструмент, посочен в член 5, параграф 1, буква а) от Регламент (ЕС) 2017/2400
                  2
                на Комисията, по-специално файла с данни „sum exec“.
            
            
               (2)Файла с данни „sum exec“ ще даде възможност на Комисията да оцени количественото въздействие върху емисиите на CO2 от превозното средство, дължащо се на прилагането на методиката. По-специално файловете с данни „sum exec“ са необходими, за да се определят от корекциите на данните за компонентите на превозното средство, подавани на входа на симулационния инструмент, съответните корекции на регулаторните емисии на CO2. Поради това файловете с данни „sum exec“ са необходими, за да се оцени евентуалната необходимост от корекции, и ако такава е налице, да се приложат корекции на емисиите на CO2 от превозното средство, въз основа на коригирани данни за компонентите, подавани на входа на симулационния инструмент.
            
            
               (3)Поради това е целесъобразно производителите да извършват мониторинг и да докладват на Комисията файловете с данни „sum exec“ за превозните средства, симулирани през периодите на докладване 2019 и 2020 г. Тъй като може да са необходими повече усилия от страна на производителите за докладването на тази информация за превозни средства, произведени преди 1 октомври 2019 г., следва да се определи по-дълъг срок за докладване на тази информация, а именно 30 септември 2021 г.
            
            
               (4)Важно е да се осигури устойчивост и надеждност на данните, които подлежат на мониторинг и докладване. Поради това Комисията следва да разполага със средства за проверка и, когато е необходимо, за осигуряване на точността на окончателните данни. 
            
            
               (5)Комисията следва да използва хранилището за стопански данни, управлявано от Европейската агенция за околната среда, за да улесни събирането на данни от производителите, които следва да предоставят тези данни, заедно с данните, докладвани съгласно Регламент (ЕС) 2018/956.
            
            
               (6)С цел да се осигури устойчивостта и представителността на еталонните емисии на CO2 като основа за определяне на цели за емисиите на CO2 за целия автомобилен парк на Съюза, настоящият регламент следва да влезе в сила възможно най-бързо след публикуването си.  
            
            
               (7)Мерките, предвидени в настоящия регламент, са в съответствие със становището на Комитета по изменението на климата, 
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
               Мониторинг и докладване от страна на производителите
               
            
               1.Производителите трябва да извършват мониторинг и да докладват на Комисията данните под формата на файл с името на заданието и разширение .vsum, във формат, използващ като разделител запетая, който съдържа обобщени резултати за всеки симулиран профил на движение и полезен товар и се генерира от симулационния инструмент, посочен в член 5, параграф 1, буква а) от Регламент (ЕС) 2017/2400, като се използва неговата версия с графичен потребителски интерфейс (ГПИ) (файл с данни „sum exec“), за нови тежки превозни средства с дата на симулацията преди 1 юли 2021 г. в съответствие с настоящия регламент.
            
         
         
            
               2.Те трябва да извършват мониторинг на файла с данни „sum exec“ за всяко ново тежко превозно средство: 
            
            
               а)с дата на симулацията между 1 октомври 2019 г. и 30 юни 2020 г. и докладват тези данни най-късно до 30 септември 2020 г.; 
            
            
               б)с дата на симулацията между 1 януари 2019 г. и 30 септември 2019 г. и докладват тези данни най-късно до 30 септември 2021 г.; 
            
            
               в)с дата на симулацията между 1 юли 2020 г. и 30 юни 2021 г. и докладват тези данни най-късно до 30 септември 2021 г.
            
            
               3.Файловете с данни „sum exec“ се предават от звеното за контакт на производителя по електронен път към хранилището за стопански данни, управлявано от Европейската агенция за околната среда (наричана по-долу „Агенцията“). Звеното за контакт уведомява Комисията и Агенцията за предаването на данните със съобщение по електронна поща до адресите, посочени по-долу в настоящия параграф.
            
            
               4.Звеното за контакт, отговарящо за качването на данните за всеки производител, е назначеното от производителя съгласно Регламент (ЕС) 2018/956, освен ако производителят подаде друга информация до Комисията до 1 септември 2020 г. 
            
            
               5.Уведомленията се изпращат на следните адреси:
            
            
               EC-CO2-HDV-IMPLEMENTATION@ec.europa.eu
            
            
               и
            
            
               HDV-monitoring@eea.europa.eu. 
            
            
               Член 2
            
            
               Проверка
            
            
               1.Производителите носят отговорност за точността и качеството на данните, които докладват в съответствие с член 1, параграф 2. Те информират без забавяне Комисията за всички открити грешки в докладваните данни. 
            
            
               2.Комисията може да проверява качеството на данните, докладвани в съответствие с член 1, параграф 2. 
            
            
               3.Когато Комисията бъде информирана за грешки в данните или установи при своя собствена проверка несъответствия в данните, тя предприема, когато е целесъобразно, необходимите мерки за коригирането им след консултация с производителя.
            
            
               Член 3
               Влизане в сила
               
            
               Настоящият регламент влиза в сила на третия ден след публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки. 
            
            
               Съставено в Брюксел на 6.11.2019 година.
            
            
               
                     За Комисията
               
            
         
         
            
               
                     Председател
                     Jean-Claude JUNCKER
               
               
            
         
         
            
                  
                     (1)
                  
                        ОВ L 198, 25.7.2019 г., стр. 202. 
               
               
                  
                     (2)
                  
                        Регламент (ЕС) 2017/2400 на Комисията от 12 декември 2017 г. за изпълнение на Регламент (ЕО) № 595/2009 на Европейския парламент и на Съвета по отношение на определянето на емисиите на CO2 и разхода на гориво на тежки превозни средства и за изменение на Директива 2007/46/ЕО на Европейския парламент и на Съвета и на Регламент (ЕС) № 582/2011 на Комисията (ОВ L 349, 29.12.2017 г., стр. 1).